Kogu maailma vapustas 2004. aasta lõpu eel traagiline loodusõnnetus Kagu-Aasias, kui India ookeani hiidlained viisid endaga igavikku kümneid ja kümneid tuhandeid inimelusid. Tunneme kaasa hukkunute omastele, vigastatutele ja neile, kes on kaotanud kodu.
Oleme leinas koos kõigi riikide ja rahvastega, keda see loodusõnnetus on lähedalt puudutanud.
Tuhandete perekondade jaoks üle kogu maailma on uus aasta algamas leina või teadmatusega. Ka meie kaasmaalasi on seni jäänud selle loodusõnnetuse läbi kadunuks, nagu ka meie naaberriikide
kodanikke.
Eesti annab võimaluste piires oma panuse looduskatastroofi tagajärgede leevendamiseks.
Eesti riigiasutused heiskavad 1. jaanuaril riigilipud leinalippudena. Soovitame seda teha ka kõigil kaasmaalastel.
Oleme mõttes koos kõigi inimestega, keda on puudutanud see Kagu-Aasia looduskatastroof.
Arnold Rüütel
Ene Ergma
Juhan Parts